PIRMOSIOS INSTANCIJOS TEISMO (apeliacinių skundų kolegija) SPRENDIMAS
2008 m. kovo 5 d.
Byla T‑414/06 P
Philippe Combescot
prieš
Europos Bendrijų Komisiją
„Apeliacinis skundas – Viešoji tarnyba – Pareigūnai – Ieškinio nepriimtinumas Tarnautojų teisme – Terminas ieškiniui pareikšti“
Dalykas: Apeliacinis skundas, pateiktas dėl 2006 m. spalio 19 d. Tarnautojų teismo (antroji kolegija) sprendimo Combescot prieš Komisiją (F‑114/05, Rink. VT p. I‑A‑1‑0000 ir II‑A‑1‑0000) panaikinimo.
Sprendimas: Atmesti apeliacinį skundą. P. Combescot padengia savo ir Komisijos bylinėjimosi išlaidas.
Santrauka
Pareigūnai – Ieškinys – Terminai – Eksplicitinis sprendimas atmesti skundą, priimtas per terminą atsakyti, tačiau apie kurį
nepranešta
(Pareigūnų tarnybos nuostatų 90 straipsnio 2 dalis ir 91 straipsnio 3 dalis)
Taikant Pareigūnų tarnybos nuostatų 90 ir 91 straipsniuose įtvirtintą teisių gynimo priemonių sistemą, jei per 90 straipsnio
2 dalyje numatytus keturis mėnesius atsakymui pateikti nepranešama apie per šį terminą priimtą eksplicitinį sprendimą atmesti
skundą, tai reiškia implicitinį sprendimą atmesti skundą, nuo kurio pradedamas skaičiuoti trijų mėnesių terminas pareikšti
ieškinį teisme.
Šis aiškinimas visiškai atitinka skundo pateikimo ir ieškinio pareiškimo terminų tikslus, kuriais siekiama Bendrijos institucijose
užtikrinti teisinį saugumą, būtiną joms gerai funkcionuoti, kad būtų išvengta, jog teisinių pasekmių sukeliantys Bendrijos
aktai būtų ginčijami neapibrėžtą laikotarpį. Šie terminai yra imperatyvūs ir šalys arba teisėjas negali jų keisti.
Be to, šia išvada nepažeidžiama nei pareigūno teisė į teisminę apsaugą, nei jo teisės į gynybą, kurios yra pakankamai apsaugotos
ir tinkamai ginamos pareigūnui suteikiant galimybę pareikšti ieškinį dėl jo nenaudai priimto akto per tris mėnesius nuo implicitinio
sprendimo atmesti skundą.
(žr. 39, 43 ir 44 punktus)
Nuoroda: 1971 m. liepos 7 d. Teisingumo Teismo sprendimo Müllers prieš CES, 79/70, Rink. p. 689, 18 punktas; 1972 m. vasario 17 d. Teisingumo Teismo sprendimo Richez‑Parise prieš Komisiją, 40/71, Rink. p. 73, 6 punktas; 1984 m. liepos 12 d. Teisingumo Teismo sprendimo Moussis prieš Komisiją, 227/83, Rink. p. 3133, 12 punktas.